Nadszedł czas bë nadczinąc ò pôru słowach sparłãczonëch z nôrzãdama do lataniô. Zëchta notérëje neòzemantiznã gzyk na òkreslenié maszinë jaką mòże latac (S I 397), a neòlodżiznã latawiskò na òkreslenié placu dze ne lądëją (S II 336). Trepczik dôwô, mëszlã, lepszé słowò na òkreslenié maszinë: latawc, chòc ë kòl nëch pisze tratot, lecadło. Jeżlë chòdzy ò latawiskò, to - jak czãsto sã tu zdôrzô - jegò słowôrz znô téż to słowò ë dodaje do niegò synonim latawiszcze. Całą nã òbrëmią sparłãczoną z latanim nazéwô Zëchta „latawstwò” (S II 336) a Trepczik do tegò dodôwô synonim: latawizna.